CELEX: 32017R0410
Language: sk
Date: 2017-03-08 00:00:00
Title: Vykonávacie nariadenie Komisie (EÚ) 2017/410 z 8. marca 2017, ktorým sa menia nariadenia (ES) č. 184/2007 a (EÚ) č. 104/2010, pokiaľ ide o názov držiteľa povolenia dvojmravčana draselného (Text s významom pre EHP )

9.3.2017   
            
            
               SK
            
            
               Úradný vestník Európskej únie
            
            
               L 63/98
            
         VYKONÁVACIE NARIADENIE KOMISIE (EÚ) 2017/410
   z 8. marca 2017,
   ktorým sa menia nariadenia (ES) č. 184/2007 a (EÚ) č. 104/2010, pokiaľ ide o názov držiteľa povolenia dvojmravčana draselného
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
   keďže:
   
               (1)
            
            
               Spoločnosť BASF SE predložila v súlade s článkom 13 ods. 3 nariadenia (ES) č. 1831/2003 žiadosť s návrhom na zmenu názvu držiteľa povolenia uvedeného v nariadeniach Komisie (ES) č. 184/2007 (2) a (EÚ) č. 104/2010 (3).
            
         
               (2)
            
            
               Žiadateľ tvrdí, že spoločnosť ADDCON získala od spoločnosti BASF práva na uvedenie kŕmnej doplnkovej látky dvojmravčan draselný s účinnosťou od 15. novembra 2016. Žiadateľ na podporu svojej žiadosti predložil príslušné údaje.
            
         
               (3)
            
            
               Navrhovaná zmena držiteľa povolenia je výhradne administratívnej povahy a nezahŕňa nové posúdenie daných doplnkových látok. Európsky úrad pre bezpečnosť potravín bol o žiadosti informovaný.
            
         
               (4)
            
            
               Aby spoločnosť ADDCON mohla využívať svoje práva na uvádzanie na trh, je potrebné zmeniť podmienky príslušných povolení.
            
         
               (5)
            
            
               Nariadenie (ES) č. 184/2007 a nariadenie (EÚ) č. 104/2010 by sa preto mali zodpovedajúcim spôsobom zmeniť.
            
         
               (6)
            
            
               Keďže bezpečnostné dôvody si nevyžadujú bezprostredné uplatňovanie zmien zavedených týmto nariadením, je vhodné stanoviť prechodné obdobie, počas ktorého sa môžu spotrebovať existujúce zásoby.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Zmena nariadenia (ES) č. 184/2007
   V stĺpci 2 prílohy k nariadeniu (ES) č. 184/2007 sa názov držiteľa povolenia „BASF SE“ nahrádza názvom „ADDCON“.
   Článok 2
   Zmena nariadenia (EÚ) č. 104/2010
   V stĺpci 2 prílohy k nariadeniu (EÚ) č. 104/2010 sa názov držiteľa povolenia „BASF SE“ nahrádza názvom „ADDCON“.
   Článok 3
   Prechodné opatrenia
   Existujúce zásoby uvedenej doplnkovej látky, premixov a kŕmnych zmesí s obsahom tejto doplnkovej látky, ktoré sú v súlade s ustanoveniami platnými pred dňom nadobudnutia účinnosti tohto nariadenia, sa môžu naďalej uvádzať na trh a používať až do ich vyčerpania.
   Článok 4
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. marca 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 268, 18.10.2003, s. 29.
   
      (2)  Nariadenie Komisie (ES) č. 184/2007 z 20. februára 2007 o povolení dvojmravčanu draselného (Formi LHS) ako kŕmnej doplnkovej látky (Ú. v. EÚ L 63, 1.3.2007, s. 1).
   
      (3)  Nariadenie Komisie (EÚ) č. 104/2010 z 5. februára 2010 o povolení dvojmravčana draselného ako kŕmnej doplnkovej látky pre prasnice (držiteľ povolenia BASF SE), ktorým sa mení a dopĺňa nariadenie (ES) č. 1200/2005 (Ú. v. EÚ L 35, 6.2.2010, s. 4).